

**H O T Ă R Â R E**

**pentru modificarea** **și completarea Hotărârii Consiliului Județean Cluj**

**nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate**

**al Consiliul Județean Cluj și a cabinetelor președintelui și**

**vicepreședinților Consiliul Județean Cluj**

Având în vedere Proiectul de hotărâre înregistrat cu nr. 251 din 18.12.2023 pentru modificarea și completareaHotărârii Consiliului Județean Cluj nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, propus de Preşedintele Consiliului Judeţean Cluj, domnul Alin Tise, care este însoţit de Referatul de aprobare nr. 49852/18.12.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 49862/18.12.2023 și de Avizul cu nr. 49852 din 20.12.2023 adoptat de Comisia de specialitate nr. 1, cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu  modificările și completările ulterioare;

Luând în considerare:

* art. 2, art. 58 alin. (1) și (3), art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (2) lit. c), art. 191 alin. (2) lit. a), art. 542, art. 546, art. 549 alin (1), art. 551 alin. (3) și ale art. 554 alin. (1) din Ordonanța de urgență nr. 57/2019 privind Codul administrativ, cu modificările şi completările ulterioare;
* art. XIII și ale art. XIV din Legea privind unele măsuri fiscal-bugetare pentru asigurarea sustenabilității financiare a Romîniei pe termen lung nr. 296/2023, cu modificările și completările ulterioare;
* Legii-cadru privind salarizarea personalului plătit din fonduri publice nr. 153/2017, cu modificările și completările ulterioare;
* Legii – Codul muncii nr. 53/2003, republicată, cu modificările și completările ulterioare
* pct. 10 al art. LXVIII și ale art. LXIX din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;
* art. 2 alin. (1) din Ordinul Ministrului Muncii, Familiei şi Protecţiei Sociale şi al Președintelui Institutului Național de Statistică nr. 1832/856/2011 privind aprobarea Clasificării ocupațiilor din România - nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Hotărârea Consiliului Județean Cluj nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj se modifică și se completează după cum urmează:

**1.** Anexa nr. 1 „Organigrama Consiliului Județean Cluj" se modifică și se înlocuieşte cu **anexa nr. 1** care face parte integrantă din prezenta hotărâre.

**2.** Anexa nr. 2 „Statul de Funcţii al Consiliului Județean Cluj" se modifică și se înlocuieşte cu **anexa nr. 2** care face parte integrantă din prezenta hotărâre.

**3.** Anexa nr. 3”Regulamentului de organizare şi funcţionare al aparatului de specialitate al Consiliului Județean Cluj” se completează după cum urmează:

1. în cadrul Capitolului V. ”Direcția Juridică”, la  Secțiunea a 2-a ”Biroul Administrare Patrimoniu” se introduce o nouă secțiune, Secțiunea 2.1^1, cu următorul cuprins: “*Secțiunea a 2.1^1. Compartimentul Administrare Castel Banffy Răscruci*”
2. după articolul 58 se introduce un nou articol, art. 58^1, cu următorul cuprins:

“***Art. 58^.1.*** *Compartimentul Administrare Castel Banffy Răscruci**îndeplineşte următoarele atribuţii specifice:*

1. *organizează şi gestionează baza materială a Castelului Banffy, care include: clădirea ”Castel”, două anexe, parcul împreună cu suprafața curții, împrejmuirea și parcarea și efectuează toate demersurile în vederea bunei funcționări a acesteia;*
2. *propune şi supraveghează lucrări având ca scop conservarea şi întreţinerea castelului;*
3. *organizează activităţile de conservare preventivă a bunurilor din castel;*
4. *valorifică patrimoniul castelului prin organizarea de tururi ale castelului, activități cultural-artistice pentru toate categoriile de vârstă, precum și a activității culturale şi de tineret (spectacole, cenacluri, ateliere literare, editări şi publicaţii, mese rotunde, calendarul cultural, proiectelor de tineret, alte evenimente) și prin activităţi editoriale de popularizare (articole de specialitate, cataloage etc.);*
5. *elaborează strategii de comunicare a proiectelor (afişe, bannere, cataloage, flyere, materiale de prezentare, comunicate de presă, conferinţe de presă, anunţuri, fotografii, interviuri, spoturile promoţionale şi publicitare, apariţii la televiziuni);*
6. *realizează promovarea turistică a castelului prin intermediul paginii de internet și a paginilor oficiale de pe rețelele de socializare;*
7. *elaborează documentaţia necesară conform normelor în vigoare pentru realizarea de achiziţii publice în vederea dezvoltării bazei tehnico-materiale aflate în dotarea castelului;*
8. *efectuează formalităţile necesare în angajarea contractelor cu furnizorii de servicii pentru exploatarea şi întreţinerea castelului, derularea şi urmărirea realizării acestor contracte;*
9. *efectuează toate demersurile în vederea întocmirii/achiziţionării documentaţiilor prealabile executării lucrărilor de reparaţii curente/capitale pentru imobilul aflat în gestiunea sa.*”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane.

**Art. III** Prezenta hotărâre se comunică către Secretarul General al Județului Cluj; Cabinet președinte și vicepreședinți; Direcţia Generală Buget-Finanţe, Resurse Umane; Direcţia Juridică; Direcția Dezvoltare și Investiții; Direcția Urbanism și Amenajarea Teritoriului; Direcția Administrație și Relații Publice; Direcția de Administrare Drumuri Județene; Direcția de Administrare și Exploatare a Stadionului „Cluj Arena”; Serviciul Audit Intern, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 234 din 20 decembrie 2023**

*Prezenta hotărâre a fost adoptată cu 32 de voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*